open-index/open-wikipedia-markdown huggingface dataset:
Vladislav II, kralj Ugarske

**Vladislav II** (1. mart 1456. - 13. mart 1516.), također poznat kao **Vladislav Jagelović** (češki: Vladislav Jagellonský; mađarski: Ulászló II; poljski: Władysław II Jagiellończyk; slovački: Vladislav Jagelovský; ukrajinski: Владислав ІІ Яґелончик), je bio kralj Bohemije (1471. - 1516.) i Ugarsko-hrvatski kralj (1490. - 1516.). Također je bio i vitez Zmajevog reda.

## Biografija 
Vladislav se rodio u Krakovu u Poljskoj. Bio je najstariji sin poljskog kralja Kazimira IV iz dinastije Jagelonaca i austrijske nadvojvotkinje Elizabete, kćerke ugarskog kralja Alberta. Ime je dobio po svom djedu poljskom kralju Vladislavu II. Učitelj mu je bio Jan Dlugosz.

## Vladavina 
mini|lijevo|Vladislav II, kralj Ugarske, s kraljevskom insignijom

Češka kraljica Ivana Rosentalska, udovica kralja Juraja, predložila je Vladislava za muževog nasljednika. Vladislav je okrunjen kao kralj Češke 22. augusta 1471. Po smrti kralja Juraja Češka je pala u teško stanje. Stigao je u Prag kao petnaestogodišnjak pod snažnim utjecajem svojih savjetnika i nespreman da se suoči s problemima u Češkoj. Vladislavu se protivio ugarsko-hrvatski kralj Matija I, koji je sam tražio češku krunu. Godine 1479. sporazumom je određeno da će i Vladislav i Matija koristiti titulu kralja Češke, te da će Vladislav vladati Češkom, a Matija Moravskom, Šleskom i Lužicama. Prema istom ugovoru, Vladislav je mogao nakon Matijine smrti otkupiti njegove češke posjede.

Dana 18. septembra 1490, okrunjen je za kralja Ugarske nakon što je izabran za nasljednika Matije I. Godine 1485. Vladislav je sporazumom s plemstvom izgubio gotovu svu ovlast, a dobilo ju je plemstvo. Njegova vladavina u Ugarskoj je bila relativno stabilna. Godine 1500. Vladislav je izgubio još više ovlasti u Češkoj kada je češki sabor usvojio novi ustav kojeg je Vladislav potpisao dvije godine kasnije.

## Brakovi 
Ženio se tri puta. Prvi put se oženio u Frankfurtu 1476, a prva supruga mu je bila Barbara Brandenburška, kćerka brandenburškog kneza-izbornika Alberta III. Vladislav se od nje razveo pošto mu nije mogla roditi djecu. Nakon nje je oženio bivšu ugarsko-hrvatsku kraljicu Beatriciju Napuljsku, udovicu svoga protivnika Matije. Od nje se također razveo pošto ni ona nije mogla roditi djecu. Njegova treća supruga je bila Ana od Foixa i ona je uspjela roditi Vladislavu djecu. Dvoje djece je preživjelo do punoljetstva: Ana i Ludovik.

## Smrt i nasljednici 
Vladislav je umro 13. marta 1516, a naslijedio ga je sin Ludovik. Nakon Ludovikove smrti ugarsku i češku krunu je preuzeo Vladislavov zet Ferdinand, suprug njegove kćerke Ane, čiji potomci su je držali sve do nestanka Kraljevine Češke u 20. stoljeću.

## Također pogledajte 
* Spisak čeških kraljeva
* Spisak ugarskih kraljeva

Kategorija:Rođeni 1456.
Kategorija:Umrli 1516.
Kategorija:Kraljevi Češke
Kategorija:Kraljevi Ugarske
Kategorija:Hrvatski vladari
Kategorija:Biografije, Kraków‏
Kategorija:Jagelonci
Ludovik II, kralj Ugarske

**Ludovik II** (mađarski: Lajos II; češki: Ludvík Jagellonský; 1. juli 1506 - 29. august 1526) je bio kralj Ugarske, Hrvatske i Bohemije od 1516. do 1526. Ubijen je tokom Mohačke bitke boreći se protiv Osmanskog Carstva.

Prilikom njegovog prijevremenog rođenja u Budimu 1. jula 1506. godine, dvorski ljekari su ga održavali u životu klanjem životinja i umotavanjem u njihove tople lešine kao primitivni inkubator. Bio je jedini sin Vladislava II Jagijelona i njegove treće supruge, Ane od Foix-Candalea.

## Rani život 
Ludovik je bio sin Vladislava II Jagelovića i njegove treće supruge Ane od Foixa. Njegov djed je bio Kazimir IV, kralj Poljske. Dana 3. marta 1509. je krunisan za kralja Bohemije u katedrali svetog Vida u Pragu.

Nakon očeve smrti 1516. godine, maloljetni Ludovik II je došao na prijestolje Ugarske. Nakon očeve smrti Ludovik je usvojen od strane cara Svetog Rimskog Carstva Maksimilijana I. Nakon smrti Maksimilijana I 1519. godine, Ludovika je odgojio njegov rođak George, markgrof Brandenburg-Ansbacha.

## Vladavina 
Prijestolje je naslijedio kao desetogodišnji dječak. Sve do 1521. u njegovo ime vladalo je državno vijeće. Kada je preuzeo vlast u svoje ruke, nije bio sposoban da zavede red u zemlji razjedinjenoj i oslabljenoj feudalnom anarhijom. Ta slabost se pokazala u sukobu s Turcima na Mohačkom polju 1526. kada je Ugarska doživjela potpuni slom, a kralj se utopio u jednom potoku bježeći s bojišta.

Bio je oženjen kastiljsko-aragonskom princezom i austrijskom nadvojvotkinjom Marijom, ali nije imao zakonitog potomstva. Moguće je da je imao nezakonite djece. Njegova sestra Ana udala se za Marijinog brata Ferdinanda, koji će Ludovika II naslijediti kao ugarski i češki kralj.

## Reference 
## Izvori 
* 
* 
* 
* 
* 

## Vanjski linkovi 
Kategorija:Rođeni 1506.
Kategorija:Umrli 1526.
Kategorija:Kraljevi Ugarske
Kategorija:Hrvatski vladari
Kategorija:Kraljevi Češke
Kategorija:Jagelonci
Kategorija:Historija Mađarske
Marija Austrijska (1505–1558)

**Marija Kastiljska** (**Marija Austrijska**/**Habsburška**; 18. septembar 1505 - 18. oktobar 1558) je bila ugarsko-hrvatska i češka kraljica kao supruga kralja Ludovika II.

## Djetinjstvo 
Rođena je u Briselu, a bila je jedno od petero djece kastiljskih vladara Ivane Lude (iz dinastije Trastamara) i Filipa Lijepog (iz dinastije Habsburg). Kao njihova kćerka bila je član dinastije Habsburg, kastiljsko-aragonska infanta, burgundska princeza i austrijska nadvojvotkinja.

Još prije navršene godine života Marija je obećana prvom sinu koji se rodi ugarsko-hrvatskom i češkom kralju Vladislavu II. Taj sin, po imenu Ludovik, se rodio 1506. godine, a deset godina kasnije postao je kralj Ugarske i Češke.

## Brak 
Ludovik i Marija su se vjenčali 13. januara 1522. godine, godinu dana nakon što je Marijin brat Ferdinand oženio Ludovikovu sestru Anu.
 
Marija je četiri godine bila kraljica Ugarske i Češke. Dana 29. augusta 1526. godine muž joj je poginuo u bici kod Mohača s Turcima. Nisu imali djece. Za njegovog nasljednika izabran je Marijin brat Ferdinand. Marija se nije nikada preudala.

## Upravljanje holandskim zemljama 
Dana 1. decembra 1530. godine umrla joj je tetka, savojska vojvotkinja Margareta, također udovica bez djece. Margareta je bila guvernerica Holandije, a nakon njene smrti pozicija guvernera je ostala upražnjena. Marijin brat Karlo V, car Svetog Rimskog Carstva, odredio ju je za novu guvernericu. Od brata je dobila i zamak Binche južno od svog rodnog grada, kao nagradu za uspješno upravljanje holandskim zemljama. Zamak je bio značajan zbog kolekcija umjetničkih djela koje je kraljica Marija skupljala u njemu, uključujući i djela Titiana, ali je uništen od francuske vojske 1554. godine. Kraljica Marija je bila i mecena muzičara. Upravljala je holandskim zemljama sve do 1555. godine.

Umrla je u Cigalesu u Kastilji.

## Preci 
Kategorija:Supružnici ugarskih vladara
Kategorija:Supružnici čeških vladara
Kategorija:Guverneri Habsburške Nizozemske
Kategorija:Nadvojvotkinje od Austrije
Kategorija:Habsburgovci
Vladislav III, kralj Poljske

**Vladislav III** (31. oktobar 1424. - 10. novembar 1444.) je bio kralj Poljske od 1434. godine i kralj Ugarske i Hrvatske od 1440. godine do svoje smrti u bici kod Varne 1444. godine.

## Djetinjstvo 
Bio je prvorođeni sin poljskog kralja Vladislava II i njegove četvrte supruge, Sofije Halšanske. Tokom njegovog djetinjstva veliki broj poljskih plemića želio je da poljsku krunu naslijedi njegova starija polusestra Jadviga, kćerka Vladislava II i njegove druge supruge, Ane Celjske, pošto je ona preko majke bila potomak ranih poljskih kraljeva. Međutim, Jadviga je umrla 1431. godine, pod sumnjom da ju je otrovala Vladislavova majka Sofija, te je tako poljska kruna osigurana Vladislavu.

## Vladavina u Poljskoj 
Vladislav III je naslijedio oca kao desetogodišnjak, te su ga odmah okružili savjetnici poput krakovskog biskupa Zbigniewa Oleśnickija, koji je želio zadržati svoj visoki položaj na dvoru. Krunidba novoga kralja obavljena je 25. jula 1434. godine, a bila je prekinuta od neprijateljski raspoloženih plemića. Vladislavu je vladavina bila teška od samog svog početka. Krakovski biskup se miješao u državne poslove o kojima sam kralj nije znao. Njegov položaj se nije nimalo promijenio ni nakon što ga je 1438. godine parlament proglasio punoljetnim.

## Vladavina u Ugarskoj 
Ovo stanje se nastavilo sve do 1440. godine, kada je Vladislavu ponuđena kruna Ugarskog kraljevstva kojem je prijetila opasnost od Osmanskog carstva. Pojedini poljski plemići nisu željeli ponovno u personalnu uniju s Ugarskom (u kojoj su bili tokom vladavine Ludovika I), a Vladislav se za ugarsku krunu morao boriti s ugarskom kraljicom Elizabetom Luksemburškom, trudnom udovicom kralja Alberta i kćerkom kralja Žigmunda, koja je željela sačuvati ugarsku krunu za svoju djecu. Elizabeta je rodila sina Ladislava, ali Vladislav je, nakon dvogodišnjeg rata s Elizabetom, uspio postati kralj Ugarske 1440. godine. Imao je podršku pape Eugena IV jer je planirao rat protiv Turaka, ali je zato gotovo potpuno ignorisao Poljsku i interese svoje dinastije.

## Smrt i nasljednici 
Pogazio je primirje s Osmanskim carstvom i započeo dvogodišnji rat u kojem je postigao značajne uspjehe, ali je poginuo u bici kod Varne.

Nije se ženio i nije imao djece. Nakon trogodišnjeg interregnuma, na poljskom prijestolju naslijedio ga je mlađi brat, Kazimir IV. U Ugarskoj ga je naslijedio njegov suparnik, Ladislav V.

Kategorija:Rođeni 1424.
Kategorija:Umrli 1444.
Kategorija:Biografije, Kraków‏
Kategorija:Poljski vladari
Kategorija:Ugarski vladari
Kategorija:Jagelonci
Nogometne utakmice Kamerun – Nizozemska

## Utakmice 
## Statistika 
## Vanjski linkovi
* Utakmice nizozemske nogometne reprezentacije na službenom sajtu FIFA-e  

Kamerun
Nizozemska
Gorica (Zenica)

**Gorica** je naseljeno mjesto u gradu Zenici, Bosna i Hercegovina. Naselje Gorica je okruženo brdima: Bitovlje (678 m), Grašnica (772 m) i Janjički vrh (812 m). Nalazi se na nadmorskoj visini 400–450 m.

## Geologija 
Tlo je nastalo u doba alpinskog nabiranja u oligomiolenu, a to se vidi po pragovima i koritu rijeke Bosne, u narodu poznate kao *police* i one se nalaze s obje strane rijeke Bosne oko sela Gorica. Klima je umjereno-kontinentalna, ali je prisutan i utjecaj hladnijih vazdušnih masa dolinom rijeke Lašve, kod njenog ušća u rijeku Bosnu. U tlu je velikim dijelom zastupljen laporac. Veća vodena površina je rijeka Bosna sa suženjima i klisurom, gdje se nalaze i poznati slapovi.

## Historija 
Iz predhistorijskog perioda nema podataka. Jedino se sa većom sigurnošću može reći da je pored sela (lokalitet Kose) prolazio rimski put od Salone do Srebrenice. U srednjem vijeku naselje Gorica se vjerovatno zvalo Krstjanska Gora (bilo je pod utjecajima bogumilske crkve), jer je u blizini naselje Janjići, u kojem je stolovao vrhovni poglavar cijele bosanske bogumilske crkve.

Prve godine nakon ulaska Turaka u Bosnu i padom Bosne pod njihovu upravu, podiže se džamija u Janjićima, što je imalo veliki utjecaj na upoznavanju sa islamom kako stanovnika Janjića tako i stanovnika iz susjednih sela (Gorica…). Prema turskom popisu (popis deftera Bosanskog sandžaka) iz 1489. god. u okviru nahije Brod spominju se brojna naselja iz okoline Zenice, među njima i Gorica. Od 114 naselja spomenutih iz nahije Brod, Gorica se spominje na 19. mjestu. 
U to vrijeme uzgajalo se: grožđe (vinogradi) razno voće, orah, pšenica, ječam, proso, zob i slično.

## Stanovništvo 
## Reference 
*Zenica i njena okolina, dr Kemal Hrelja
*Prošlost Zenice do 1941. god, prof.mr. Salih Jaliman

## Vanjski linkovi 
* Zvanični sajt grada Zenice
Zoe Saldaña

**Zoe Saldaña** američka je glumica, poznata po ulogama Anamarije u filmu *Pirati s Kariba: Prokletstvo crnog bisera*, Uhura u filmu *Zvjezdane staze* iz 2009, te kao Neytiri u filmu Jamesa Camerona *Avatar* iz 2009.

## Nagrade i nominacije 
mini|desno|Saldana u decembru 2007.
* Nagrada ALMA
** 2009, Najbolja glumica (film): *Zvjezdane staze* (nominovana)
* Nagrade Black Movie
** 2006, izvanredan nastup u sporednoj ulozi: *Guess Who* (nominovana)
* Nagrade Black Reel
** 2010, najbolja sporedna uloga: *Avatar* (nominovana)
** 2006, najbolja glumica: *Guess Who* (nominovana)
* Nagrada NAACP Image
** 2010, izvanredna sporedna uloga u filmu: *Avatar* (nominovana)
** 2006, izvanredna uloga u filmu: *Guess Who* (nominovana)
* MTV Movie Awards
** 2003, Najbolji poljubac: *Drumline* zajedno s Nickom Cannonom (nominovana)
* Nagrade Scream
** 2009, najbolji debitantski nastup-žena: *Zvjezdane staze* (nominovana)
** 2009, najbolja glumica u naučnoj fantastici: *Zvjezdane staze* (nominovana)
* Nagrada Teen Choice
** 2009, filmska glumica (akcija/avantura): *Zvjezdane staze* (nominovana)
** 2006, filmska glumica (debi): *Guess Who* (nominovana)
* Nagrade People's Choice
** 2009, najbolja debitantska filmska glumica: *Zvjezdane staze* (nominovana)

## Filmografija 
## Reference 
## Vanjski linkovi 
* 
* Zoe Saldaña at MySpace

* Brant Publications interview  (juli 2004)
* Zoe Saldaña na *Pony Ryderu*

Kategorija:Rođeni 1978.
Kategorija:Živi ljudi
Kategorija:Biografije, Passaic
Kategorija:Američke glumice
Loriji

**Loriji** (Loriinae) se smatraju podporodicom porodice Psittacidae, ali neka novija istraživanja pokazuju da spada u jednu od brojnih podporodica. Maleni su do srednje veliki papagaji koje karakteriše njihov specijalizirani jezik sa četkastim vrhom. Koriste ga za hranjenje nektarom i mekšim voćem. Vrlo su rasprostranjeni u regiji Australije, uključujući i jugoistočnu Aziju, Polineziju, Papua Novu Gvineju, i samu Australiju. Većina ih ima izrazito šareno perje. Crvena, plava i zelena boja dominiraju.

## Opis 
Loriji imaju specijalizirane jezike sa četkastim vrhom kojeg koriste da bi se hranili cvijećem oko 5000 biljnih vrsta i njihovim nektarom. Fine dlačice četkastog jezika sakupljaju i polen.
Imaju šiljasta krila i rep pomoću kojih lako i vrlo spretno lete. Također imaju snažne noge i stopala. Često su hiperaktivni u zatočeništvu kao i u divljini. Loriji u zatočeništvu trebaju posebnu hranu, što ih ne čini idealnim za početnike. Ishrana ptice bi trebala zamijeniti nektar. Takva hrana je dostupna u trgovinama, ali je i sam vlasnik može napraviti. Postoje dva glavna tipa zamjenske hrane: vlažna i suha. Obje dolaze u obliku praška, a prva se treba pomiješati sa vodom da bi se dobila kaša. Ako se pticu hrani suhom hranom, trebala bi imati mnogo pijaće vode. Ako ju se hrani vlažnom hranom, njena potreba za vodom je smanjena, jer ta hrana sadrži veliku količinu vode. Kakogod, ipak je potrebno da je voda dostupna.

Lorijima je također potrebno mnogo voća i povrća. Vole i med, koji se može koristiti kao nagrada tokom treninga. Lorijima (ili bilo kojim drugim pticama) se nikada ne smije davati avokado, luk, čokolada, kofein ili alkohol. Ova hrana sadrži hemikalije smrtonosne za ptice.

Kako je ishrana lorija vrlo tečna, takav je i izmet.

mini|lijevo|Zelenoleđi lori

## Reference 
## Vanjski linkovi 
* https://www.worldbirdnames.org/bow/parrots/

Kategorija:Ptice
Sam Worthington

**Samuel Henry John Worthington** (rođen 2. augusta 1976.) je australijski glumac. Najpoznatiji je po ulogama kao Jake Sully u filmu *Avatar* iz 2009. godine, i kao Marcus Wright u filmu *Terminator Salvation*. Također je glumio Perzeja u remejku *Clash of the Titans* iz 2010. godine.

## Rani život
Worthington je rođen u Godalmingu, Surrey, Engleska, dok se u Perth, Zapadna Australija preselio tokom djetinjstva. Odrastao je u Warnbrou, predgrađu Rockinghama. Njegov otac, Ronald, bio je zaposlenik u elektrani, dok je njegova majka, domaćica, odgajala njega i njegovu sestru. Imao je devetnaest godine i radio je kao zidar kada se prijavio na audiciju za Nacionalni institut dramskih umjestnosti (NIDA), gdje je bio primljen, uz dobijenu stupendiju.

## Karijera
Nakon diplomiranja na NIDA-i 1998. godine, Worthington je nastupio u produkciji Hareovog komada *The Judas Kiss* za Company B u pozorištu Belvoir St.

## Privatni život
Kada je imao oko tridestet godina, prodao je svu svoju imovinu i završio je sa oko 2000 dolara u svom džepu. Tada je od tog novca kupio automobil u kojem je živio određeno vrijeme.
Nakon što je uspješno prošao audiciju i dobio ulogu u filmu *Avatar*, našao je i prikladno mjesto za život.

## Filmografija
**Bootmen* (2000)
*''Hart's War* (2002)
**Dirty Deeds* (2002)
**Gettin' Square* (2003)
**Somersault* (2004)
**Thunderstruck* (2004)
**The Great Raid* (2005)
**Macbeth* (2006)
**Rogue* (2007)
**Terminator Salvation* (2009)
**Avatar* (2009)
**Last Night* (2010)
**Clash of the Titans* (2010)
**The Debt* (2011)
**Avatar 2'' (2012)

## Reference
## Vanjski linkovi
*

Kategorija:Rođeni 1976.
Kategorija:Živi ljudi
Kategorija:Australski filmski glumci
Gary Paffett

**Gary Paffett**  (Bromley,  24. mart 1981)  je britanski  vozač.

## DTM karijera 
Kategorija:Rođeni 1981.
Kategorija:Britanski vozači Formule 1
Pupavac

**Pupavac** (*Upupa epops*) je jedini pripadnik porodice Upupidae, iako neki autori njegove različite podvrste (prihvaćeno 10 podvrsta) smatraju zasebnim vrstama. S druge strane, prema Sibley-Ahlquistovoj taksonomiji razvrstan je čak u zaseban red, **Upupiformes**.

Ova ptica hiljadama godina zauzima posebno mjesto u folkloru i ljudi su mu naročito naklonjeni; još u drevnom Egiptu pupavci su slikani po zidovima grobnica i hramova. S ogromnom rasprostranjenošću na tri kontinenta, upadljivim bojama i velikom kukmom na glavi koju mogu kontrolirati, ove ptice su upečatljiva i uobičajena pojava u vrtovima i na obradivom zemljištu. Nastanjuju Evropu, Afriku, Madagaskar i južnu Aziju.

## Opis 
Dugi su 27–29&nbsp;cm, a teški 47-89 grama. Hrane se insektima i malim kičmenjacima. Pupavci lete tako što neujednačeno zamahuju svojim zaobljenim krilima, a kada stanu uzdignu kukmu. Možda se čini da su slabi letači, ali prelijeću ogromne razdaljine tokom seobe i umiju brzo uzmaknuti u zrak ako je potrebno. Ipak, stotine postanu žrtve garavih sokola (*Falco concolor*) za vrijeme seobe preko Mediterana. Šare na tijelu ih čine upadljivim. Južnoafrički pupavci su crvenkasti, a od zimskih došljaka koji migriraju iz Evroazije se razlikuju po nijansama boja i šarama na krilima; nekada se smatralo da su druga vrsta, ali ponašanje im nije značajno drugačije.

Odrasli ponekad zauzimaju položaj raširenih nogu i krila, tako što čučnu, zabace glavu i kljun i upere ih prema nebu (što im je vjerovatno donijelo i narodno ime "pupavac nebogled"), rašire krila i rep vrhova pritisnutih uz tlo. Čitavih 200 godina se za ovaj položaj tijela mislilo da je to odbrambena reakcija pupavca na opasnost, ali sada je utvrđeno da je to samo poza za sunčanje.

thumb|*Upupa epops*
## Razmnožavanje 
Parovi su u jednoj sezoni parenja monogamni.
Gnijezda su oskudno obložene šupljine u termitanjacima, stare rupe djetlića, grubi kameni zidovi, oluci ili procjepi u drveću; ulaz je uzak, a sama rupa je smrdljiva. Mladunci luče iz trtične žlijezde smrdljivi sekret, što se smatra odbrambenim mehanizmom. Mužjak ga čisti. Pupavci se ne boje ljudi i često se gnijezde u njihovoj blizini. Pjevaju uglavnom tokom sezone parenja. Poput bosanskog "pupavac", i engleski "hoopoe" i latinski "upupa" su onomatopejski nazivi. Pupavac leže 2-5 jaja u tropskim krajevima, a 7-9 na višim geografskim širinama. Vrlo su raznolika u boji. Težina jaja je 4,5 grama, a period inkubacije oko 15 dana.

Kategorija:Ptice
Pasta

mini|200p
**Pasta** ili **tjestenina** je grupni naziv za sve specijalitete od rezanog svježeg ili sušenog tijesta, spravljenog u osnovi od brašna, jaja, soli i vode. Jede se u cijelome svijetu, a pretpostavlja se da joj je kolijevka Italija ili pak Kina. U Bosni i Hercegovini se pogrešno koristi zbirna imenica **makaroni** u kolokvijalnom jeziku, mada je riječ o rezancima ili tjestenini svih mogućih formi i oblika. Pasta se izvorno jede kuhana u slanoj vodi, a na kraju kuhanja dodaje joj se prethodno pripremljeni umak, ili kako se to kod nas radi, umak se kuha sa tjesteninom, dok ne bude gotova. Tokom stoljeća je othranila čitave generacije ljudi uz Mediteran. Danas je globalno rasprostranjena i s velikim se užitkom jede u cijelome svijetu. Vrste tjestenine su npr.: špageti, makaroni, rezanci, pene ili olovke, supena tjestenina u obliku slova ili sitna u obliku riže, spužići, listovi za lasagne i mnogi drugi.

Kategorija:Hrana
Kategorija:Italijanska kuhinja
Ferrari F10

## Vozači 
* - Felipe Massa  - *no.7*
* - Fernando Alonso -  *no.8*
* - Giancarlo Fisichella - vozač za testiranje
* - Luca Badoer- vozač za testiranje
* - Marc Gené- vozač za testiranje

## Tehnički podaci 
*Motor : Ferrari tip 056, kut V 90°
*Težina motora : > 95&nbsp;kg
*Broj cilindara : 8
*Broj ventila : 32
*Ukupna kubikaža : 2398 cm3
*Mjenjač : 7 + R
*Kočnice : samoventilirajuči karbonski diskovi (Brembo)
*Gume : BBS 13* (Bridgestone)
*Elektronika : Magneti Marelli
*Gorivo : Shell V-Power
*Ulje : Shell Helix Ultra 
*Ukupna težina bolida : 620&nbsp;kg (sa vodom, uljem i vozačem)

## Potpuni spisak rezultata u Formuli 1
(key) (Utrke u **boldu** označavaju najbolju startnu poziciju, dok utrke u *italicu'' označavaju najbrži krug utrke)

Kategorija:Bolidi Formule 1 – sezona 2010.
Kanal (čvor)

**Kanal** (od italijanskog *canale* „cijev, prolaz“) može biti

*Kanal (građevina), umjetno izgrađen vodotok ili plovni put
*Morski kanal
* dio kanalizacije (odvodnja otpadne vode)
*Kanal (Frekvencija) za prijenos radijskih ili televizijskih signala te za radioamaterstvo
*Kanal (1957), igrani film Andrzeja Wajde
* I/O kanal

**Slovenija**

* Kanal (Slovenija), naselje i općina u regiji Goriškoj
Industrial Light & Magic

mini|desno|150px|ILM logo
**Industrial Light & Magic** (ILM) je kompanija za proizvodnju filmskih vizuelnih efekata, i višestruki dobitnik nagrada Oscar. Osnovao ju je 1975. godine George Lucas, i u vlasništvu je kompanije Lucasfilm. Lucas je osnovao ILM, nakon što je otkrio da je zatvoren odjel za specijalne efekte kompanije 20th Century Fox i nakon što mu je dato zeleno svjetlo za snimanje filma Zvjezdani ratovi. Studio je počeo sa radom u mjestu Van Nuys, Kalifornija, da bi bio prebačen u San Rafael. Sada je lociran u Letterman Digital Arts centru, u Presidio, San Francisco.
## ILM odabrana filmografija 
**Ostali projekti:**
* *Mission: Impossible – Ghost Protocol* (2011)
* *Red Tails (2012)
* *Battleship* (2012)
* *The Avengers* (2012)
* *Transformers: The Ride* (2012)
* *Star Trek 2*

**Otkazani projekti:**
* *Monkey Island film'' (2000)

## Reference 
Kategorija:Film
Kategorija:Kompanije osnovane 1975.
McLaren MP4-25

**McLaren MP4-25** je Formula 1 automobil dizajnirao i izgrađen od strane McLaren za 2010. prvenstvu. To će se voziti po 2009. svjetsko prvak vozač Jenson Button i 2008. svjetsko prvak vozač Lewis Hamilton.

U MP4-25 je podnose 29. januara 2010. u Newburyu, u sjedištu Vodafone.

## Tehnički podaci 
***Šasija**: *McLaren* Karbonskim vlaknima
*Prednji ovjes: *Pushrod* sustava
*Stražnji ovjes: *Pushrod* sustava
*Elektronika: MES (McLaren Electronic Systems)
*Gume : Enkei 13" (Bridgestone *Potenza*)
*Radio: Kenwood
*Kočnice : *Hitco* diskovi i *Akebono* čeljusti.
***Motor**: Mercedes-Benz *FO 108X*
*Ukupna kubikaža: 2,4L V8
*Broj cilindara: 8
*Broj ventila: 32
*Težina motora: 95&nbsp;kg
*V Kut: 90°
*RPM: 18,000
*Gorivo : ExxonMobil High Performance Bezolovni (5.75% biogoriva)
*Ulje : Mobil 1
***Mjenjač** : McLaren *bešavne pomak* (7+R)
***Veličina**:
**Ukupna težina bolida : 620&nbsp;kg (sa vozači, kamere i balast)

## Potpuni spisak rezultata u Formuli 1
(key) (Utrke u **boldu** označavaju najbolju startnu poziciju, dok utrke u *italicu* označavaju najbrži krug utrke)

## Vanjski linkovi
*McLaren MP4-25

Kategorija:Bolidi Formule 1 – sezona 2010.
Matija, car Svetog Rimskog Carstva

**Matija** (; 24. februar 1557 – 20. mart 1619) bio je car Svetog Rimskog Carstva, kralj Ugarske (kao **Matija II**), Hrvatske, Češke i Njemačke, te vladar ostalih habsburških posjeda.

## Biografija 
Matija je rođen u glavnom gradu Austrijskog nadvojvodstva Beču kao četvrti sin cara Maksimilijana II i austrijske nadvojvotkinje Marije. Djed po ocu mu je bio Ferdinand I, a djed po majci Karlo V. Carevi Ferdinand I i Karlo V bili su braća, što znači da su Matijini roditelji bili rođaci u prvom koljenu. Oženio se Anom, kćerkom svoga amidže Ferdinanda II, čiji je nasljednik postao nakon njegove smrti 1595. godine. Ovaj brak je bio bez preživjele djece.

## Dolazak na vlast 
Matijin stariji brat, Rudolf II, car Svetog Rimskog Carstva, postavio ga je 1593. za namjesnika Austrije. U ovom periodu Matija je sklopio prijateljstvo s bečkim biskupom Melchiorom Kleslom koji mu je kasnije postao glavni saveznik. U razdoblju Dugog rata (1593- 1606) habsburške vojske su se sukobile s Osmanlijama oko prevlasti nad sjevernom Ugarskom i Erdeljom. Ugarsko  protestantsko plemstvo je 1605. iskoristilo priliku da pokuša smanji prevlast katoličkih Habsburgovaca. Rudolf je ovlastilo Matiju da uguši pobunu što je ovaj i učinio, premda je Bečki mir iz 1606. potvrdio načelo vjerskih sloboda u Ugarskoj.

Pobjeda iz 1605. pomogla je Matiji da se 1606. nametne za porodičnog starješinu austrijskih Habsburgovaca. Njegov ekscentrični i bolešljiv brat Rudolf II, koji nije imao djece, morao ga je odrediti za svog nasljednika. Uz pomoć Skupštine državnih staleža Austrije, Ugarske i Moravske Matija je 1608. natjerao brata da mu prepusti ugarsku krunu, a 1611. i krunu Češke.

## Carevanje 
Nakon Rudolfove smrti početkom 1612. Matija je najzad dobio dugo željenu titulu cara Svetog Rimskog Carstva. Uz potporu biskupa Klesla provodio je politiku vjerske tolerancije darujući slobodu vjere i druge privilegije protestantima u Austriji i Moravskoj. Ovakva politika izazvala je protivljenje pristaša protureformacije, na prvom mjestu Matijinog prvog rođaka i prestolonasljednika Ferdinanda. Praška defenestracija iz 1618, kojom je započet Tridesetogodišnji rat, zaoštrio je prilike u Svetom Rimskom Carstvu, kao i odnose među samim Habsburgovcima. Uslijed starosti i bolesti Matija je 1617. prepustio vlast nad Češkom Ferdinandu II, a 1618. i nad Ugarskom. Ferdinand II je nakon Matijine smrti 1619. naslijedio i carsko prijestolje.

## Reference 
## Vanjski linkovi 
Kategorija:Rođeni 1557.
Kategorija:Umrli 1619.
Kategorija:Biografije, Beč
Kategorija:Carevi Svetog Rimskog Carstva
Kategorija:Kraljevi Njemačke
Kategorija:Kraljevi Češke
Kategorija:Kraljevi Ugarske
Kategorija:Kraljevi Hrvatske
Kategorija:Nadvojvode Austrije
Kategorija:Habsburgovci
Nogometna reprezentacija Sjeverne Koreje

**Sjevernokorejska nogometna reprezentacija** predstavlja Sjevernu Koreja u nogometu.

Sjevernokorejska nogometna reprezentacije se nalazi na 86. mjestu FIFA tabele. Najviše nastupa za nacionalnu selekciju ima Kim Yong-Jun iz Pjongjang Cityja koji je ubilježio 53 nastupa dok je najbolji strijelac Jong Tae-Se iz Kawasaki Frontalea koji je u 21 utakmici zabio 14 golova. Selektor Sjeverne Koreje je 54-godišnji Kim Jong-Hun, koji u domovini uživa veliki ugled nakon što je odveo reprezentaciju na SP poslije pune 44 godine.

## Historija 
Na Svjetskom prvenstvu u Engleskoj Sjeverna Koreja je dobila mjesto u ždrijebu nakon što su odustale sve afričke reprezentacije u znak protesta protiv apartheida, a Južna Koreja je odbila igrati završni turnir u Kambodži umjesto u Japanu kako je prethodno bilo dogovoreno.

U grupi 4 Sjeverna Koreja je za protivnike imala SSSR, Čile i Italiju (tim redoslijedom). U prvoj utakmici nisu imali nikakve šanse protiv SSSR-a i glatko su poraženi s 3:0, nakon čega remiziraju s Čileom, zahvaljujući golu u posljednjim minutama susreta.

I onda je došao 19. juli, historijski dan za sjevernokorejski nogomet. Pred 18 hiljada gledalaca u Middlesbroughu je protivnik S. Koreji bila Italija, reprezentacija koja je imala dva naslova svjetskih šampiona i kojoj je i bod bio dovoljan za prolazak među osam najboljih. Ipak, u 42. minuti Pak Doo-Ik zabio je gol koji Italijani nisu uspjeli do kraja dvoboja poništiti, a senzacija poprima još veće obrise ako se zna da je Italija 1968. osvojila naslov šampiona Evrope, a 1970. u Meksiku, na idućem Mundijalu, u finalu poražena od Brazila.

U četvrtfinalnom okršaju S. Koreja je pružila dostojanstven otpor favorizovanim Portugalcima, ali su ispali nakon poraza 5:3. "Pokopao" ih je sjajni Eusebio, postigavši nevjerojatna četiri gola, ali to nije umanjilo uspjeh senzacije s Dalekog Istoka.

## Utakmice 
## Uspjesi na Svjetskim prvenstvima 
## Uspjesi na Azijskim prvenstvima 
## Trenutni sastav 
**Golmani**: Ri Myong-Guk (Pjongjang), Kim Myong-Gil (Amrokgang)

**Odbrana**: Cha Jong-Hyok (Amrokgang), Ri Jun-II (Sobaeksu), Ri Kwang-Chon (April 25), Nam Song-Chol (April 25), Ri Kwang-Hyok (Kyonggongop), Pak Chol-Jin (Amrokgang), Pak Nam-Chol (Amrokgang), Ji Yun-Nam (April 25)

**Veznjaci**: Pak Nam-Chol (April 25), Mun In-Guk (April 25), Kim Yong-Jun (Pjongjang), Ri Chol-Myong (Pjongjang), Ahn Young-Hak (Omiya), Kim Kyong-II (Rimyongsu), Pak Sung-Hyok (Sobaeksu)

**Napadači**: Hong Yong-Jo (Rostov), An Chol-Hyok (Rimyongsu), Jong Tae-Se (Kawasaki Frontale), Choe Kum-Chol (Rimyongsu), Kim Kum-II (April 25), Kim Myong-Won (Amrokgang)

## Treneri 
## Reference 
## Vanjski linkovi 
Sjeverna Koreja
Kategorija:Nogomet u Sjevernoj Koreji
*
Sjeverna Koreja
Informacijsko društvo

**Informacijsko društvo** je društvo u kojim je stvaranje, distribucija, rasprostiranje, korištenje, integracija i manipulacija informacija značajna ekonomska, politička i kulturna djelatnost. 

Specifičnost za tu vrstu društva je središnji položaj informacijske tehnologije na području proizvodnje, privrede, i društva u cjelini. 

Informacijsko društvo se smatra nasljednikom industrijskog društva. Kao srodne koncepcije se spominju post-industrijsko društvo, post-fordizam, društvo znanja, telematičko društvo, informacijska revolucija i umreženo društvo.

Informacijska i komunikacijska tehnologija ima utjecaj na promjenu način života pojedinca i društvene zajednice.

## Vanjski linkovi 
* Ured koordinatora za reformu javne uprave BiH
* Zakon o Agenciji za razvoj informacijskog društva Bosne i Hercegovine

Kategorija:Društvo
Kategorija:Evolucija
Vrijeme (meteorologija)

[mini|260x260piksel| Grmljavina u blizini Garajaua, [Madeira]]
**Vrijeme** je stanje atmosfere, koje opisuje, na primjer, stepen u kojem je topla ili hladna, vlažna ili suha, mirna ili olujna, vedra ili oblačna. Na Zemlji se većina vremenskih pojava dešava u najnižem sloju atmosfere planete, troposferi, neposredno ispod stratosfere . Vrijeme se odnosi na dnevnu temperaturu, padavine i druge atmosferske uslove, dok je klima termin za prosječenje atmosferskih uslova u dužim vremenskim periodima. Kada se koristi bez kvalifikacije, "vrijeme" se općenito podrazumijeva kao vrijeme na Zemlji.

Vrijeme je vođeno zračnim pritiskom, temperaturom i razlikama u vlazi između jednog i drugog mjesta. Ove razlike mogu nastati zbog Sunčevog ugla na bilo kojoj određenoj tački, koji varira u zavisnosti od geografske širine. Snažan temperaturni kontrast između polarnog i tropskog zraka dovodi do najveće atmosferske cirkulacije: Hadleyjeva ćelija, Ferrelova ćelija, polarna ćelija i mlazni tok. Vremenski sistemi u srednjim geografskim širinama, kao što su ekstratropski cikloni, uzrokovani su nestabilnošću mlaznog toka. Budući da je Zemljina osa nagnuta u odnosu na njenu orbitalnu ravan (koja se zove ekliptika ), sunčeva svjetlost pada pod različitim uglovima u različito doba godine. Na Zemljinoj površini temperature se obično kreću ±40&nbsp;°C (-40&nbsp;°F do 104&nbsp;°F) godišnje. Tokom hiljada godina, promjene Zemljine orbite mogu uticati na količinu i distribuciju sunčeve energije koju prima Zemlja, utičući na taj način na dugoročnu klimu i globalne klimatske promene .
[lijevo|mini|300x300piksel| 2015. – [Globalno zatopljenje|5. najtoplija globalna godina zabilježena (od 1880.) od 2021. – Boje označavaju temperaturne anomalije ( NASA / NOAA ; 20. januar 2016.).]]
[desno|mini| [Polarna svjetlost]]

## Reference 
 
## Vanjski linkovi 
* Climate and Weather
* Ekonomika ekstremnih vremenskih uslova NOAA Economics
* Meteocentrale  vrijeme u svijetu
* RainRadar - Worldwide radar directory
* City weather and world time 
* Weather Forecasts England and Worldwide
* Weather Forecasts Worldwide
* National Weather Service

Kategorija:Vrijeme (meteorologija)
Automobilizam

**Automobilizam** je naziv za sve oblike sportskih takmičenja u kojima se koriste motorna vozila na četiri točka.

**Auto utrke** (također poznate kao **automobilske utrke**, **motorne utrke**, ili **automobilske utrke**) je moto sport koji uključuje utrke automobila za natjecanje.

Auto trke postoje od izuma automobila. Organizovane su razne vrste utrka, a prva je zabilježena još 1867. Mnogi od najranijih događaja bili su efektivna ispitivanja pouzdanosti, sa ciljem da se dokaže da su ove nove mašine praktičan način transporta, ali su ubrzo postali važan način za proizvođače automobila da pokažu svoje mašine. Do 1930-ih razvili su se specijalizirani trkaći automobili.
[mini|[Albert Lemaître je bio prvi u svom Peugeotu Type 5 3hp na stazi Pariz–Ruan.]]
[mini|Fernand Gabriel vozi [Mors (automobil)|Mors u  trci Pariz-Madrid 1903]]
[mini|Preostali dio staze [Brooklands 2007]]
Prva unaprijed dogovorena meč utrka dvaju cestovnih vozila sa sopstvenim pogonom preko propisane rute dogodila se u 4:30 ujutro 30. augusta 1867. godine između Ashton-under-Lynea i Old Trafforda, Engleska, na udaljenosti od 13&nbsp;km. Osvojio ju je Isaac Watt Boulton.

## Kategorije takmičenja 
* Formula 1 - najpoznatije natjecanje gdje se takmiče posebno konstruirani automobili jednosjedi
* Reli - etapna utrka automobila, dva najpoznatija relija su Reli Dakar, koji je niz godina imao start u Parizu (i zvao se *Reli Pariz-Dakar*) i Svjetsko prvenstvo u reliju (poznato pod kraticom *WRC*)
* kružne utrke - poznata je staza Grobnik blizu Rijeke u Hrvatskoj.
* brdske utrke
* vožnje spretnosti
* karting

## Reference 
*

Kategorija:Automobili
Kategorija:Sport
Čanakja

**Čanakja** (sanskrt: चाणक्य ) (oko 375.-283. p. n. e.) bio je drevni indijski polimat, filozof, profesor, ministar i savjetnik Čandragupte, prvog vladara Maurijskog Carstva. Poznat je i pod imenima **Kautilja** i **Višnugupta**. Smatra se i pretečom naučnika na područjima ekonomskih i političkih nauka.

Autor je drevne indijske političke rasprave, Arthashastra, teksta datiranog otprilike između četvrtog vijeka p. n. e, i trećeg stoljeća n. e. Kao takav, smatra se pionirom oblasti političkih nauka i ekonomije u Indiji, a njegov rad se smatra važnom pretečom klasične ekonomije. Njegova dela su izgubljena pred kraj Gupta Carstva u šestom veku n. e. i ponovo su otkrivena tek početkom 20. vijeka. Oko 321. godine p. n. e, pomogao je prvom caru Maurijskog Carstva Čandragupteu njegovom usponu na vlast i nadaleko je zaslužan za važnu ulogu u uspostavljanju Maurijskog Carstva. Čanmkaja  je služio kao glavni savjetnik oba cara Čandragupte i njegovog sina Bindusare.

U djelu "Arthašastra" on se detaljno bavi pitanjima monetarne i fiskalne politike, međunarodnih odnosa i ratnih strategija. S druge strane, "Nitišastra" predstavlja raspravu o idealnom načinu života, pokazujući koliko je Čanakja detaljno proučavao indijsku kulturu i stil života. Napisao je i veliki broj aforizama u kojima savjetuje ljudima kako da se ponašaju.

## Djela 
Čanakji se pripisuju dvije knjige: Arthashastra, i Nitišastra. Arthashastra je 1905. otkrio bibliotekar Rudrapatna Shamastry u nekatalogiziranoj grupi drevnih rukopisa od palminog lista koje je nepoznati donator poklonio Orijentalnom istraživačkom institutu Mysore.

Arthashastra, koja detaljno razmatra monetarnu i fiskalnu politiku, blagostanje, međunarodne odnose i ratne strategije, ttakođer opisuje dužnosti vladara. Neki naučnici vjeruju da je Arthashastra zapravo kompilacija brojnih ranijih tekstova koje su napisali različiti autori, a Čanakja je možda bio jedan od tih autora.

Nitišastra, koja je zbirka aforizama, za koju se kaže da ju je Čanakja odabrao među različitim šastrama.

## Reference 
## Dodatna literatura 
* 
* 
* 
* 
* 

## Vanjski linkovi 
* Kautilya Arthashastra Engleski prijevod R. Shamastry 1956 (revidirano izdanje sa IAST dijakritičkim oznakama i isprepletenim glosarom)
*Chanakya Nitishastra: Engleski prijevod Miles Davisa.

Kategorija:Indijski filozofi
Kategorija:Polimati
Osjek (Ilidža)

**Osjek** je mjesna zajednica u općini Ilidža. Smješten je sa desne strane magistralnog puta Sarajevo-Kiseljak. Kroz ovo naselje teku rijeke Bosna i rijeka Zujevina. Vjeruje se da je mjesto dobilo naziv po tome sto je tokovima ovih rijeka bilo odsječeno od ostalog dijela Sarajevskog polja.

### Nacionalni sastav stanovništva - Mjesna zajednica Osjek, popis 1991.
Ukupno: 1.997

* Srbi – 1.802 (90,23%)
* Bošnjaci – 51 (2,55%)
* Hrvati – 20 (1,00%)
* Jugoslaveni – 98 (4,9%)
* ostali, neopredijeljeni i nepoznato – 26 (1,30%)

### Osjek u časopisu Bosanska Vila od 1887 godine 
## Izvor
* Knjiga: "Nacionalni sastav stanovništva - Rezultati za Republiku po opštinama i naseljenim mjestima 1991.", statistički bilten br. 234, Izdanje Državnog zavoda za statistiku Republike Bosne i Hercegovine, Sarajevo.
* internet - izvor, "Popis po mjesnim zajednicama" - https://web.archive.org/web/20131005002409/http://www.fzs.ba/Podaci/nacion%20po%20mjesnim.pdf

## Reference 
Kategorija:Naselja u Bosni i Hercegovini
Kategorija:Naseljena mjesta na Ilidži
Osijek (čvor)

ijekavski: *Osijek*, ekavski: *Osek*, ikavski: *Osik*

**Hrvatska**:

* Osijek, grad i sjedište Osječko-baranjske županije
* Osijek Vojakovački, naselje grada Križevaca, Koprivničko-križevačka županija
* Lički Osik, naselje grada Gospića, Ličko-senjska županija

**Slovenija**:

* Osek (Nova Gorica), naselje u gradskoj općini Nova Gorica, regija Goriška
* Osek (Sveta Trojica v Slovenskih goricah), naselje u općini Sveta Trojica v Slovenskih goricah, regija Podravska

**Srbija**:

* Osek Hilja, naselje u općini Đakovica, Pećki okrug
* Osek Paša, naselje u općini Đakovica, Pećki okrug
Sauber C29

## Vozači 
*  - Pedro de la Rosa  - *no. 22*
*  - Nick Heidfeld  - *no. 22*
*  - Kamui Kobayashi -  *no. 23*

## Tehnički podaci 
* Motor : Ferrari tip 056, kut V 90°
* Težina motora : > 95&nbsp;kg
* Broj cilindara : 8
* Broj ventila : 32
* Ukupna kubikaža : 2398 cm3
* Mjenjač : Ferrari 7 + R
* Kočnice : samoventilirajuči karbonski diskovi (Brembo, Carbon Industries)
* Gume : OZ 13* (Bridgestone)
* Elektronika : MES
* Ukupna težina bolida : 620&nbsp;kg (sa vodom, uljem i vozačem)

## Potpuni spisak rezultata u Formuli 1 
(key) (Utrke u **boldu** označavaju najbolju startnu poziciju, dok utrke u *italicu'' označavaju najbrži krug utrke)

Kategorija:Bolidi Formule 1 – sezona 2010.
Vitalij Petrov

**Vitalij Aleksandrovič Petrov** (Vyborg, 8. septembar 1984.) je ruski vozač, koji se takmićio u F1 od 2010 do 2012.

## Formula 1 karijera 
### Potpuni spisak rezultata u Formuli 1 
(Utrke u **boldu** označavaju najbolju startnu poziciju) (Utrke u *italicu* označuju najbrži krug utrke)

## Reference 
## Vanjski linkovi 
* http://www.autosport.com/news/report.php/id/81165

Kategorija:Vozači Formule 1
Kategorija:Ruski vozači Formule 1
Kategorija:Rođeni 1984.
Kategorija:Živi ljudi
Brendon Hartley

**Brendon Hartley** je novozelandski vozač.

## Sažetak karijere
## Karijera u Formuli 1 
### Potpuni spisak rezultata u Formuli 1 
(Legenda)(Utrke u **boldu** označavaju najbolju startnu poziciju) (Utrke u *italicu* označuju najbrži krug utrke)

## Vanjski linkovi 
*Brendon Hartley – F1 statistika

Kategorija:Rođeni 1989.
Kategorija:Biografije, Palmerston North
Kategorija:Novozelandski vozači Formule 1
Kategorija:Živi ljudi
Pisanje

mini|desno|200px|Pisanje
mini|desno|200px|Pisma u svijetu
**Pisanje** je ljudska aktivnost kojom se na nečemu ostavlja trag u vidu simbola (slova) iz skupa unaprijed utvrđenih znakova (pisma).

Za pisanje je potrebno ispuniti četiri zahtjeva. To su poznavanje jezika na kojem se piše, poznavanje gramatike, pravopisa i slova.

Ostavljeni trag naziva se tekst ili zapis.

Svaki čovjek ima vlastiti način pisanja, rukopis, po kojem moguće prepoznati pisca. Ta osobina se koristi i za potpis.

Pisanje je i misaoni proces kreiranja sadržaja zapisa.

## Vrste pisama 
* Latinica
* Ćirilica
* Arapsko pismo
* Hargeul
* Devanagari
* Syllbary
* Kinesko pismo

## Također pogledajte 
* Kaligrafija
* Komunikacija
* Esej
* Novinarstvo
* Lingvistika
* Pismenost
* Književnost
* Pravopis
* Olovka
* Štamparska presa
* Govor
* Tipografija
* Bijela knjiga
* Pismo (jezik)

## Reference 
## Vanjski linkovi 

Kategorija:Ponašanje
Kategorija:Ljudska komunikacija
Kategorija:Jezik
Kategorija:Pisana komunikacija
Kazimir IV, kralj Poljske

**Kazimir IV** (poljski: Kazimierz IV Andrzej Jagiellończyk; litvanski: Kazimieras Jogailaitis; 30. novembar 1427. - 7. juni 1492.) je bio veliki knez Litvanije od 1440. godine i kralj Poljske od 1447. do svoje smrti 1492. godine. Za vrijeme njegove vladavine, Poljska je pobijedila Teutonski red u Trinaestogodišnjem ratu i vratila Pomeraniju, a Jagelon dinastija je postala jedna od vodećih kraljevskih porodica u Evropi. Bio je jak protivnik plemstva, i ojačao je Parlament i Senat.

Veliki trijumf njegove vladavine je bilo efikasno i konačno uništenje Teutonskog reda, što je dovelo Prusku pod poljsku vlast. Do 15. stoljeća, Poljska se teritorijalno približila zapadnoj Evropi i postala značajan politički faktor u međunarodnim odnosima. Došlo je do potražnje sirovina i repromaterijala koji su stimulisali trgovinu i donijeli rast prihoda, zanatstva i rudarstva.

## Vladavina u Litvaniji 
Godine 1440, po smrti litvanskog velikog kneza Žigmunda I Kazimir je, na poziv litvanskih plemića, otišao u Litvaniju i preuzeo vlast nad tom velikom kneževinom. U to vrijeme, Kazimirov brat Vladislav je vladao Poljskim kraljevstvom. Pošto je Kazimir bio maloljetan, istinsku vlast su držali plemići.

Kao litvanski veliki knez, Kazimir je litvanskom plemstvu osigurao jednakost s poljskim plemstvom, te je obećao da će čuvati granice Litvanije i da neće postavljati Poljake kao državnike u Litvaniji. Pristao je tražiti od plemstva saglasnost za sve svoje odluke vezane za Litvaniju.

## Vladavina u Poljskoj 
Kazimir je naslijedio svoga brata na poljskom prijestolju nakon tri godine dugoga interregnuma. Okrunjen je 25. juna 1447. godine u Katedrali svetog Stanislava i svetog Vjenceslava. Godine 1454. oženio je Elizabetu Austrijsku, kćerku ugarskog i češkog kralja Alberta i Elizabete Luksemburške.
 
Godine 1454. pruski plemići su zatražili od Kazimira pomoć u borbi protiv Teutonskog viteškog reda. Kazimir je pristao i pobijedio teutonce, te je osvojio dio pruske teritorije. Godine 1457. umro je Ladislav V, kralj Ugarske, jedini brat Kazimirove supruge, te su Kazimir i njegova supruga Elizabeta počeli poklanjati veliku pažnju preuzimanju ugarske i češke krune.

## Smrt i nasljednici 
Kazimir IV je umro 1492. godine. U Poljskoj ga je naslijedio sin Ivan I Albert, a u Litvaniji sin Aleksandar.

Kategorija:Rođeni 1427.
Kategorija:Umrli 1492.
Kategorija:Biografije, Kraków
Kategorija:Poljski vladari
Kategorija:Litvanski vladari
Kategorija:Jagelonci
Kategorija:Historija Poljske
El Niño

mini|300px|Grafički prikaz temperaturne anomalije
**El Niño** je globalni atmosfersko-okeanski fenomen koji nastaje usred fluktuacija pravaca vjetrova i temperature vode u tropskom dijelu Tihog okeana.

Sam naziv „El Nino“ u španskom jeziku znači *mali dječak* i odnosi se na malog Isusa, jer se njegovi efekti najviše osjećaju oko Božića. La Niña znači *mala djevojčica*.

Po dosadašnjim istraživanjima, El Niño najvjerojatnije postoji od završetka posljednjeg ledenog doba.

Voda oko Indonezije je uobičajeno toplija nego kod Perua, a postoje i odgovarajuće razlike u zračnom pritisku iznad tih prostora. Tačnije, iznad južnoameričke obale pritisak je veći nego iznad Indonezije. Zbog toga, vjetrovi koji pretežno pušu u ekvatorskom prostoru imaju relativno stalan smjer (od istoka prema zapadu). Kada dođe do obrtanja vjetrova, topla voda se premješta prema obali Perua što kao posljedicu ima kiše. Sa druge strane, za vrijeme jakih El Niña monsuni u Indiji izostaju usljed preljeva hladne vode i zbog toga nastaju suše. El Niñov utjecaj na klimu Evrope je relativno mali.

Nasuprot El Niñu, postoji i La Niña, koja je, zapravo, jako *normalno stanje*. Za vrijeme La Niñe, voda oko Indonezije je toplija nego uobičajeno što izaziva jače oluje i poplave dok u drugim dijelovima svijeta izaziva suše.

Posljednji El Niño je trajao od septembra 2006. do marta/aprila 2007.
El Niño ima utjecaj na klimu gotovo svih dijelova svijeta. El Niño sa početka osamdesetih godina je prvi put skrenuo pažnju šire javnosti usljed velikog broja mrtvih.

Naziv „El Niño“ je prvi put upotrebljen u naučnoj javnosti 1892. godine, kada je kapetan Camilo Carilona na kongresu geografskog društva u Limi donio izvještaj da toplu struju ribari i moreplovci oko Perua zovu „El Niño“.

Za vrijeme gotovo cijelog 20. vijeka se smatralo da je El Niño lokalni fenomen i do 1982/83. godine nije bilo znatnog interesa naučne zajednice.

El Niño se pojavljuje u periodima od dvije do sedam godina bar posljednjih tristo godina; većinom su u pitanju fenomeni slabijeg intenziteta.

## Reference 
## Vanjski linkovi 
Kategorija:Meteorologija
Oksimoron

**Oksimoron** (grč. *oxýmōron*: *oxys* = oštar + *moros* = lud; doslovno: oštroumna ludost) je jezička figura (posebna vrsta antiteze) u kojoj se spajaju dva nespojiva, kontradiktorna pojma (antonimi).

## Primjeri oksimorona 
* oštroumna ludost
* glasna tišina
* luda pamet
* tiha buka
* mlada starost
* pametna glupost
* živi mrtvac
* mudra budala
* skromna raskoš

Oksimoron se koristi i u svakodnevnom govoru, a da toga nismo ni svjesni:

* malo mnogo
* originalna kopija
* konstantna promjenjiva
* virtualna stvarnost
* siguran rizik
* tamna svjetlost
* napola gotovo
* živi fosil
* stopostotna šansa

## Također pogledajte 
* Ironija
* Paradoks
* Sarkazam

## Reference 
## Vanjski linkovi 
Kategorija:Humor
Kategorija:Paradoksi
Kategorija:Fraze
Kategorija:Retoričke tehnike
Kategorija:Semantika
Kategorija:Igre riječi
Kategorija:Dvosmislenost
Mercedes MGP W01

**Mercedes MGP W01** je Formula 1 automobil dizajnirao Ross Brawn i Loïc Bigois izgrađen od strane Mercedes GP za 2010. prvenstvu. To će se voziti po sedmerostruki Svjetski prvak Michael Schumacher i Nico Rosberg.

Automobil je predstavljen 1. februara 2010. na stazi Ricardo Tormo.

## Tehnički podaci 
***Šasija**: 
**Prednji ovjes: *Pushrod* sustava
**Stražnji ovjes: *Pushrod* sustava
**Amortizeri: *Sachs*
**Kočnice : *Brembo* kliješta i karbon diskovi. 
**Točkovi: *BBS*
**Gume :  Bridgestone *Potenza*
***Motor**: 
**Oznaca: Mercedes-Benz *FO 108X*
**Ukupna kubikaža: 2.398
**Broj cilindara: 8
**Broj ventila: 32
**Tip: 90°, V8
**obr/min: 18.000
**Gorivo: *Petronas*
**Maziva: *Petronas*
***Mjenjač** : *Mercedes-Benz* 7-stepeni poluautomatski i hod unazad.
***Dimenzije**:
**Dužina: 4.800 mm
**Širina: 1.800&nbsp;mm
**Visina: 950&nbsp;mm
**Težina: 620&nbsp;kg (sa vodom, maziva i vozač)

## Potpuni spisak rezultata u Formuli 1 
(Legenda) (Utrke u **boldu** označavaju najbolju startnu poziciju, dok utrke u *italicu* označavaju najbrži krug utrke)

## Vanjski linkovi
*f1technical.net - Mercedes MGP W01
*statsf1.com - Rezultati MGP W01

Kategorija:Bolidi Formule 1 – sezona 2010.
Toro Rosso STR5

**Toro Rosso STR5** jest bolid Formule 1 koji su dizajnirali Giorgio Ascanelli, Ben Butler i Nicolo Petrucci. Koristila ga je ekipa Toro Rosso u sezoni 2010. Vozili su ga Sébastien Buemi i Jaime Alguersuari.

Predstavljen je 1. februara 2010. na stazi "Ricardo Tormo".

## Tehnički podaci 
***Šasija**: 
**Prednji ovjes: *Pushrod* sustava.
**Stražnji ovjes: *Pullrod* sustava.
**Amortizeri: *Sachs*
**Kvačilo: *Sachs*
**Kočnice : *Brembo* kliješta i karbon diskovi. 
**Točkovi: *Advanti Racing* 13"
**Gume :  Bridgestone *Potenza*
**Elektronika: FIA standardne elektronske kontrolna jedinica. MES (McLaren Electronic System).
***Motor**:
**Oznaca: Ferrari *Tipo 056*
**Ukupna kubikaža: 2.398
**Broj cilindara: 8
**Broj ventila: 32
**Težina motora: 95&nbsp;kg
**Tip: 90°, V8
**obr/min: 18.000
**Gorivo: Shell *V-Power*
**Maziva: Shell *Helix Ultra*
***Mjenjač**: 7-stepeni poluautomatski i hod unazad.
***Dimenzije**:
**Težina: 620&nbsp;kg (sa vodom, maziva i vozač)

## Potpuni spisak rezultata u Formuli 1 
(Legenda) (Utrke u **boldu** označavaju najbolju startnu poziciju, dok utrke u *italicu* označavaju najbrži krug utrke)

## Vanjski linkovi 
* f1technical.net - Toro Rosso STR5
* statsf1.com - Rezultati STR5

Kategorija:Bolidi Formule 1 – sezona 2010.
Nogometne utakmice Južnoafrička Republika – Meksiko

## Utakmice
## Statistika 
## Vanjski linkovi
* Utakmice južnoafričke nogometne reprezentacije na službenoj stranici FIFA  

Meksiko
Južnoafrička Republika